gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu gu gu gu gu gu gu fr gu gu gu gu gu gu gu gu gu gu gu en en ca es es en en en en en en en es en gu gu gu gu gu gu gu gu gu gu en en gu gu gu gu en en en gu en en en gu en en en gu en en en gu gu en en en gu en gu en en en en fr en en en en el gu en en gu gu gu gu gu gu gu gu gu gu gu gu en gu gu es en gu en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu en en en en en en en
ReadGujarati.com: ખોબામાં તારા – કાન્તિ ભટ્ટ
પસંદ કરો પ્રથમ પાનું અનુક્રમણિકા – ટૂંકીવાર્તાઓ – નિબંધો – કાવ્યો અને પદ્ય – ગઝલો – અધ્યાત્મિક લેખો – હસો અને હસાવો – સાહિત્ય લેખો – બાળસાહિત્ય – અન્ય લેખો – પ્રકીર્ણ – ડાઉનલોડ – લેખ શોધો – મહિનાવાર લેખો – ગુજરાતીમાં લખો – ગુજરાતી કેલેન્ડર – આપનો લેખ મોકલાવો – આપનું યોગદાન સંપર્ક
[ તાજેતરમાં પ્રકાશિત થયેલા ‘ખોબામાં તારા’ પુસ્તકમાંથી પ્રસ્તુત વિચારપ્રેરક લેખો સાભાર લેવામાં આવ્યા છે. રીડગુજરાતીને આ પુસ્તક ભેટ આપવા બદલ ‘અરુણોદય પ્રકાશન’ (અમદાવાદ) ખૂબ ખૂબ આભાર. પુસ્તક પ્રાપ્તિની વિગત લેખના અંતે આપવામાં આવી છે.]
[અ] પડકાર વગરની જિંદગી નકામી
સ્વામી વિવેકાનંદે કહ્યું હતું કે પડકારમાં પ્રાણ ઉજ્જ્વળ બને છે. પી. કૉર્નેલી નામના ફ્રેન્ચ નાટ્યકારે બુજદિલ લોકોને પાનો ચડાવે એવાં નાટકો લખેલાં. તેણે ટોણો મારેલો કે માનવીને સંઘર્ષ કરવો નથી, ખોળામાં આવી પડેલી સિદ્ધિ માણવી છે. ગુરુ બનવું છે, પણ શિષ્ય તો ગુણિયલ જ જોઈએ. કૉર્નેલીએ કહ્યું હતું કે, ‘આપણે હજી તલવાર સજીએ ત્યાં કોઈ તાબે થઈ જાય એમાં શું મજા છે ? ઉપરાંત સુંવાળે રસ્તે જીત મળે એ જીતની બહુ કિંમત હોતી નથી.’
કવિ ઈલિયટે પણ કહ્યું હતું કે, ‘ફૉર અસ ધેર ઈઝ ઓન્લી ટ્રાઈંગ.’ આપણે બસ, સંઘર્ષ કરવાનો છે. સંઘર્ષમાં મજા છે. 21મી સદીમાં જૂની વાતો યાદ કરતા નથી. વળી, આજે અસહિષ્ણુતા વધી છે. આપણે જલદી કોઈને માફ નથી કરતા. તમે જેને પ્રેમ કરતા હો એમાં કંઈક ખામી હોય તો એ પણ સહન કરી શકતા નથી. પી. કૉર્નેલીએ 274 વર્ષ પહેલાં ‘લે સીડ’ નામનું નાટક લખેલું. એમાં રૉડ્રિગ નામનો પ્રેમી તેની પ્રેમિકાના પિતાનું ખૂન કરે છે બોલો ! પિતાનું ખૂન કરનારાને પ્રેમિકાએ માફ કરવો કે પ્રેમને જ મહાન સમજવો ? રોડ્રિગની પ્રેમિકા સામે આ પ્રશ્ન આવે છે. રોડ્રિગની પ્રેમિકા બહુ જ સમજદાર હતી. તેણે કહ્યું હતું કે, ‘પ્રેમ મહાન છે, પણ પિતા પ્રત્યેના પ્રેમમાં તો ઑનર રહેલું છે. કુટુંબની શાન છે. પ્રેમની પણ શાન છે.’ રૉડ્રિગ આ વાત સમજીને પ્રેમિકાના જ હાથમાં ન્યાય સોંપે છે. તે કહે છે, ‘તારા કુટુંબની શાન અને મારા પ્રેમની શાનને ધ્યાનમાં લઈ મને સજા કરજે.’
પ્રેમિકાએ કહ્યું હતું કે : ‘એક જ ન્યાય છે. ચાલ, જિંદગીભર ઝૂરીએ. અલગ રહીને જ પ્રેમને નિભાવીએ. આનું નામ પ્રેમ અને આનું નામ શાન.’ હવે આ પ્રકારના મનને હચમચાવે એવાં નાટકો શું અંગ્રેજી કે હિન્દી કે ગુજરાતીમાં ઓછાં લખાય છે ? પી. કૉર્નેલીની માફક રૉબર્ટ પરસિંગ પણ તમને હચમચાવે એવાં નાટકો લખતાં. તેમણે ‘લીલા’ જેવી ભારતીય નામની નવલકથા લખેલી. લીલા એટલે જીવનલીલા. રૉબર્ટ પરસિંગ આત્મચેતના જગાડવા મોટરસાઈકલ ઉપર તેના પુત્રને લઈ જગતયાત્રાએ નીકળીને બનારસ યુનિવર્સિટીમાં આવે છે. તે હિન્દુ ફિલસૂફી શીખી ગયો. મોક્ષ અને ત્યાગ તેમ જ ગીતાના કથન મુજબ ફળની આશા ન રાખવી એ બધી વાતોથી પણ તેને સંતોષ ન થયો. તેણે ઝેન બુદ્ધિઝમનો અભ્યાસ કર્યો. એ પછી તેણે ‘લીલા’ નામની નવલકથામાં ફેદરૂસ નામનું વાર્તાનું પાત્ર ઘડ્યું. તે ફેદરૂસ એક સફળ લેખક હતો. તેને એશિયાની દરિયાઈ સફર એકલપંડે કરવી છે. તે એક દારૂના બારમાં રસ્તે રોકાય છે. તેણે ત્યાં એક અલ્લડ છોકરી જોઈને તેને લાગ્યું કે આ તોફાની છોકરીને સંગાથે લઈને પડકાર ઝીલવો. તે છોકરી વાસનાથી ભરેલી હતી. તેને પ્રવાસ કે તેની ફિલસૂફી વગેરેમાં રસ નહોતો, પણ ખાવાની તે રસિયણ હોય છે. એ રીતે વાસનાથી ભરેલી હોઈ તેને વાસના ભોગવવી છે.
છતાં ફેદરૂસ (વાર્તાનો હીરો) માટે આ છોકરી બરાબર હતી. ફેદરૂસે એક સાચા લેખક તરીકે પોતાના જીવનને ચારેપાસથી જોયું છે. તેણે તમામ ફિલસૂફી વાંચી નાખી છે. ઝેન બુદ્ધિઝમ પ્રમાણે જ તે આ વાસનાવાળી છોકરીનું જીવન પરિવર્તન કરે છે. ઝેન બુદ્ધિઝમમાં દરેક કાર્યમાં ક્વૉલિટી શિસ્ત અને સૌંદર્યનું સ્થાન હોય છે, ખાસ તો આંતરિક સૌંદર્ય. છોકરીને તે પડકાર ફેંકે છે. તું બાહ્ય રીતે સુંદર છે, પણ તારા આંતરિક સૌંદર્યનું શું ? તારું શરીર સુંદર છે, પણ તારા મનની તંદુરસ્તી છેલ્લે પાટલે છે. છોકરીને જ્ઞાન જાગે છે અને એટલે તેની વાસના ઓગળી જાય છે. આજે માનવી માત્ર શરીર અને તંદુરસ્તીથી બાહ્ય ક્વૉલિટી જાળવે છે, પણ આત્માનું ઓવરહૉલિંગ કરતો નથી. તમારા આત્માને તમારી બહારની શાન ઊજળી હોય એમ તેની અંદરની શાન પણ ચમકદાર જોઈએ છે.
[બ] સંકટોને રડશો નહીં, સરળતાના આનંદને યાદ કરો
મને કોઈ પૂછે તમે ક્યા દેવમાં માનો છો ? હું કહું છું કે વાચકો મારા દેવ છે, મારા અન્નદેવતા છે. વાચકો થકી જ હું જીવું છું. પણ આજે ખાસ યુવાવાચકોની હું સહિષ્ણુતા, સદભાવ અને પ્રેમની ભિક્ષા અને વડીલોના આશીર્વાદ માગું છું. હજી 90ની ઉંમર સુધી કલમમાં બળ મળે એ માટે તમારી શુભેચ્છા માટે ભિક્ષાપાત્ર રજૂ કરું છું. મારી સમજણ પેદા થઈ અને વાંચતો થયા પછી મેં સ્વામી વિવેકાનંદ અને પશ્ચિમના સૉક્રેટિસના ઉદ્દગારોમાંથી ખૂબ-ખૂબ પ્રેરણા મેળવી છે.
[1] તમે ગમે એટલા મૉડર્ન થાઓ તો પણ તમારા દેશની રાષ્ટ્રીય પ્રણાલિકા અને તમારા કુટુંબની ફરજ ચૂકશો નહીં. જે-જે પુરાણા નિયમો ભારતના વેદાંતીઓ અને ઋષિઓ કે જ્ઞાનીઓ મૂકી ગયા છે એ આહાર, વિહાર અને વિચારના નિયમો પાળજો. ઓછુ બોલજો, ઓછું ખાજો, સાત્વિક ખાજો. દર સપ્તાહે નહીં તો મહિને ઉપવાસ કરજો.
[2] સૉક્રેટિસ કહેતા કે, ‘યુ હેવ ટુ ક્વેશ્ચન એવરીથિંગ.’ તમને જે કંઈ વિચારો પીરસાય એને ચકાસજો. તમારી વિવેકબુદ્ધિ સ્વીકારે એ જ વિચારને અપનાવજો. વિજ્ઞાનીની જેમ તમામ વસ્તુ ચકાસજો. બાબાઓ કે ગુરુઓની વાત આંધળુકિયાં કરીને નહીં સ્વીકારતાં.
[3] ખાસ તો સૉક્રેટિસે કહેલું કે, ‘લાઈફ ઈઝ વર્થલેસ વિધાઉટ હૅપીનેસ.’ જિંદગીમાં ખૂબ મોજ અને જલસાથી રહેજો. વિપત્તિ કે કષ્ટ કે તકલીફોમાં પણ હસતાં રહેજો. સૉક્રેટિસ એ સમયના રાજાને કહેતા, ‘હે રાજા ! જો તારી પ્રજા સુખી ન હોય તો આ શસ્ત્રો અને આ સૈનિકો વગેરે શું કામનાં ?’ તમે તમારી પ્રજા છો. જો તમે સુખી ન થાઓ કે સુખ ન માણો તો જિંદગીનો શું અર્થ છે ?
[4] પરંતુ કદી જ કોઈ સુખ માટે કે ઉપલબ્ધિ માટે શૉર્ટકટ લેશો નહીં. ‘ઈટ ઈઝ બેટર ટુ સફર ધૅન ટુ ડૂ રૉન્ગ.’ કંઈ ખોટું કરવા કરતાં ખરાબ હાલતને સ્વીકારવી સારી.
[5] સૉક્રેટિસ દઢ રીતે માનતા કે મિત્રો અને તમને ઊંચા લાવવા માટેની સમાજની મદદને કદી ભૂલશો નહીં. તમે અનેક જણની મદદથી, ઘણાની મહેનતથી, સહકારથી, સહાનુભૂતિથી અને ઘણી વખત પૈસાની મદદથી ઊંચા આવ્યા છો. એટલે કદી પણ નગૂરા કે નગુણા થશો નહીં. ઉપકારનો બદલો જરૂર વાળજો. બદલો પૈસાથી જ વળતો નથી, બીજાને હસાવવાથી કે સુખ આપવાથી પણ એ કામ થઈ શકે.
[6] આ યુગમાં જ એક ભૌતિકતાનો જમાનો આવશે એવી સૉક્રેટિસની આગાહી હતી. એને તેમણે ‘માઈન્ડલેસ મટીરિયલિઝમ’ કહેલું. આ માઈન્ડલેસ મટીરિયલિઝમ આવી પૂગ્યું છે. યુરોપ-અમેરિકાને બરબાદ કરી હિન્દુસ્તાનને કાંઠે આવ્યું છે.
[7] આ બહુ જૂની શિખામણો હતી, પણ 2011ની મોકાણ સાંભળો. 27-6-2011ના અમેરિકાના ‘ટાઈમ’ મૅગેઝિને લખ્યું છે, જર્નલ ઑફ મેડિકલ એસોસિયેશનમાં હાર્વર્ડ મેડિકલ કૉલેજના પ્રોફેસરોએ કહ્યું કે ચાર-પાંચ કલાક ટીવી સામે બેસવાથી ડાયાબિટીઝનો રોગ 20 ટકા વધે છે. ઉપરાંત ભય છે કે બાળકો ટીવી સામે બેસીને જે-જે સ્વાસ્થ્યને હાનિકારક પીણાંની જાહેરાતો જુએ છે કે ચૉકલેટની જાહેરખબર જુએ છે એવી ચીજો ખાવાની તરત માગણી કરે છે. વાત એટલી વંઠી છે કે બીજિંગ (ચીન)માં 17 વર્ષના ઝેંગ નામના કિશોરે સતત આઈપેડ-ટૂની જાહેરાત જોઈને 60,000 રૂપિયાનું આઈપેડ-ટૂ ખરીદવા તેની કિડની વેચી દીધી !
હું પોતે તમામ જંક ફૂડથી દૂર છું. મોબાઈલ રાખતો નથી. ટીવી માત્ર દસ મિનિટ જોઉં છું. હું ઘણી વખત કહી ગયો છું કે 80ની ઉંમરે મારું દવાનું બિલ ઝીરો છે. આવતા 20 વર્ષ ઝીરો રહેશે. તમારી અને ઈશ્વરકૃપાથી 15 જુલાઈએ મારું 81મું બેઠું છે.
[ કુલ પાન : 88. કિંમત રૂ. 75. પ્રાપ્તિસ્થાન : અરુણોદય પ્રકાશન. 202, હર્ષ કોમ્પ્લેક્સ, ખત્રીપોળ, પાડાપોળ સામે, ગાંધી રોડ. અમદાવાદ-380001. ફોન નં : +91 79 22114108. ઈ-મેઈલ : arunodayprakashan@yahoo.co.in ]
Share this on WhatsApp
Email This Article ·  Print This Article ·  Save article As PDF ·   Subscribe ReadGujarati
« Previous આ વિષય અઘરો છે ! – યજ્ઞા આનંદ ઓઝા
પાંદડે પાંદડે સ્મિત – સં. મહેશ દવે Next »
આ પ્રકારનું અન્ય સાહિત્ય:
અભાવનું ઐશ્વર્ય – ભગીરથ બ્રહ્મભટ્ટ
આજે ભર્યાભંડાર છે. પાણી કહેતાં દૂધ મળે છે. એક કહેતાં અનેક તહેનાતમાં ઊભાં છે, હાજરાહજૂર બધું હોવા છતાં મને મારા અભાવો સાંભરે છે. હું આજની તુલનામાં ત્યારે સમૃદ્ધ હતો, જયારે મારી પાસે ભૌતિક રીતે કશું ન્હોતું ! હું અભાવોનો આભારી છું. અભાવોએ મારું ધડતર કર્યું છે. અભાવની આંગળી પકડીને મોટો થયો છું. સ્લેટમાં લખવાની પેન નહોતી, ત્યારે કોલસાનો વિક્લ્પ શોધી કાઢીને ... [વાંચો...]
અસ્મિતાપર્વ ૧૮ – હર્ષદ દવે
અસ્મિતાપર્વ-૧૮ની પૂર્વસંધ્યાએ… ખુલ્લાં આકાશની આસપાસના અંધકારને સભર કરતાં સુમધુર તાલબદ્ધ અને લયબદ્ધ નાદને તન્મય બની વિસ્મયથી રસપાન કરતાં હૃદયમાં અકથ્ય આંદોલનો ફેલાતાં હતાં. તાલ-તરંગો અને ઘોષ-તરંગો સાથે લયનું લાવણ્ય અંતરમનને તરબતર કરતું હતું. જીવને જલસો પડી ગયો. ભૌતિક જગતનું ભાન ભુલાઈ ગયું. આ અવસ્થા દોઢ નહીં, દોઢસો મિનિટ રહી. પરક્યૂશન પરફોર્મર વિવિધ વાદ્યોને તાલનું પરફોર્મન્સ આપવા હસ્ત સંકેતોથી આદેશ આપ્યા કરતા ... [વાંચો...]
બાળક એક ગીત (ભાગ-૭) – હીરલ વ્યાસ “વાસંતીફૂલ”
'બાળક એક ગીત' એટલે ગર્ભસ્થ શિશુ સાથે માતાનો સંવેદનાસભર વાર્તાલાપ. હીરલબેને આ વાર્તાલાપ પત્ર સ્વરૂપે ખૂબ સુંદર રીતે રજૂ કર્યો છે. આમ તો આ એક પુસ્તકરૂપે છે પરંતુ તેમાંનો ઘણો અંશ આપણે જુદા જુદા ભાગ રૂપે (ભાગ-૧ થી ૬) અગાઉ માણ્યો છે. એ જ શ્રેણીમાં આજે વધુ એક લેખ પ્રગટ કર્યો છે. આપ હીરલબેનનો આ સરનામે vasantiful@gmail.com અથવા આ નંબર ... [વાંચો...]
6 પ્રતિભાવો : ખોબામાં તારા – કાન્તિ ભટ્ટ
Kalidas V. Patel { Vagosana } says:
March 13, 2013 at 9:45 am
૮૦ વર્ષના નવયુવાનને પડકાર ભરી જીંદગી જીવવાની અને સંકટોને રડવાને બદલે આનંદભરી જીંદગી જીવી લેવાની મહાન સલાહ આપવા બદલ નમસ્કાર. પ્રભુપિતાને
પ્રાર્થના કે તેમને લાંબું અને નિરામય આયુષ્ય આપે ગુજરાતી સાહિત્યની સેવા માટે.
કાલિદાસ વ.પટેલ { વાગોસણા }
March 13, 2013 at 5:00 pm
યુવા પેદ્ધિ ને ખુબ પ્રેરના દાયક્
March 13, 2013 at 5:30 pm
અમેઝિન્ગ આ ખુબ જ સુન્દર વાત છે.
March 20, 2013 at 2:26 pm
વાહ સહેબ મોજ અવિગઇ
November 1, 2013 at 6:53 am
શ્રીકાન્તિ ભટ્ટને વર્ષોથી વાંચતો આવ્યો છું. અદભૂત કલમ!
આપના સ્વસ્થ દિર્ઘાયુ માટે પ્રાર્થના.
November 1, 2013 at 6:57 am
ક્ષમા. મ્રુગેષભાઈ,આપનો પણ ખૂબ ખૂબ આભાર. અમારા જેવા પરદેશીઓને માતૃભાષા આટલી સહજ કરી આપવા બદલ.
Click here to cancel reply.
Select language:   Gujarati   English   (Press F12 to change language) Show Keyboard
Notify me of follow-up comments by email.
Notify me of new posts by email.
* * * * *
Download First Issue Absolutely Free !!
Click Here for download page
રીડગુજરાતી : તેરમા વર્ષમાં મંગલ પ્રવેશ
શોપિંગ – મૃગેશ શાહ
ભગવાનની ખોજ – આશા વીરેન્દ્ર
વાત પરભામહારાજની… – મહેશ યાજ્ઞિક
રાષ્ટ્રશહીદોનાં સ્મારકમાં શરમ કેવી? – ડૉ. કુમારપાળ દેસાઈ
ગરમાળો, ગુલમોર અને ખખડેલું બસસ્ટોપ ! – રામ મોરી
વિધવા : પ્રથમ તો એક માણસ – સ્વાતિ બારોટ સિલ્હર
દો પલ કે જીવન સે એક ઉમ્ર ચુરાની હૈ… – રોહિત શાહ
મારી સાઇકલ – રમણ સોની
ભાઈ એન્ડ બા વીથ ગોડ એટ જી-મેલ ડોટ કોમ – રાહુલ શુક્લ
pritesh patel: wish u many many happy returns of the day...
Amrut Gosai: વાહ સ્વાતિબેન ….ખુબ સુન્દર રિતે સમાજ...
બટુક ઠુંમર: અદભુત, અવર્ણનિય અને અકલ્પનિય. ડો.એટલુ સરળ અને...
Vijay Panchal: Bau Saras… che….
Sheela Patel: Good story
NEELAM GUPTA: આ ને બચ્પન માટૅ લખો.સારી કવિઆ હે.
jigisha dave: Very nice story its really hart...
Darshan: 30/૩/1987 time 21ઃ00 birtha peels ઃ godhara...
Arvind Patel: અંતઃસપુરના. હું જયારે એમ માનુ કે બધું હું જ...
Keyur Patel: પૂરાણૉમા પણ વાર્તા છે જ કે દધિચીએ પોતાના...
રીડગુજરાતી પરના વિશેષ લેખો કે અન્ય અગત્યની માહિતી આપના ઈ-મેઈલ પર મેળવવા માટે અહીં આપનું ઈ-મેઈલ સરનામું લખીને જોડાઓ.(4500 થી વધુ વાચકો)
રીડગુજરાતી : તેરમા વર્ષમાં મંગલ પ્રવેશ
શોપિંગ – મૃગેશ શાહ
ભગવાનની ખોજ – આશા વીરેન્દ્ર
વાત પરભામહારાજની… – મહેશ યાજ્ઞિક
રાષ્ટ્રશહીદોનાં સ્મારકમાં શરમ કેવી? – ડૉ. કુમારપાળ દેસાઈ
રીડગુજરાતી વિશે : પ્રેસ વિભાગ
જીવન અંંતરંગ – લઘુનવલ (ભાગ ૨)
દિલ્હીનું અનોખું રવિવારી પુસ્તકબજાર.. દરિયાગંજ બુકમાર્કેટ – જીજ્ઞેશ અધ્યારૂ
જીવન અંંતરંગ – લઘુનવલ (ભાગ ૧)
This site is dedicated to Shrimad Bhagvat Mahapuran
Back to top ↑
Send to Email Address Your Name Your Email Address Cancel
Post was not sent - check your email addresses!
Email check failed, please try again
Sorry, your blog cannot share posts by email.